**Velkommen** **til** **årsmøte** **i** **Karma** **Tashi** **Ling** **buddhistsamfunn**

**søndag 10. mars 2024 kl.14.00**

**på Karma Tashi Ling buddhistsenter, Bjørnåsveien 124, 1272 Oslo**

For å delta på årsmøtet må du være stemmeberettiget. Stemmeberettiget er den som:

1. Er innmeldt i Buddhistforbundet og har krysset av for medlemskap i Karma Tashi Ling buddhistsamfunn (KTLBS)
2. Har betalt medlemskontingent i KTLBS for 2024.
3. Er over 18 år den dagen årsmøtet holdes.

Hvis du ikke er stemmeberettiget nå, men ønsker å delta på årsmøtet, kan du melde deg inn i Buddhistforbundet og betale medlemskontingent for 2024. Se: <https://www.ktl.no/om-oss/medlemskap/>. Innmelding i Buddhistforbundet må gjøres på forhånd, slik at du er registrert som medlem før årsmøtet begynner. Dette er gratis. Medlemskontingenten for 2024 (650 kr) kan betales på Vipps nr. 97329 eller til kontonr. 1644.02.22548. Merk betalingen med «Medlemskontingent 2024 - navnet ditt». Medlemskontingenten kan betales ved registreringen på årsmøtet.

Årsmøtet **velger styre** for kommende år og gir viktige signaler for utviklingen av KTLBS. I år legger avtroppende styre fram utkast til en **treårsplan for KTLBS for 2024-2026** for innspill på årsmøtet. **Les planen og finn ut hva du vil bidra med!** Det legges også fram utkast til **vedtektsendringer**.

Alle sakspapirene til årsmøtet finner du på KTLBS’ websider: https://<http://www.ktl.no/om-oss/årsmøte-2024/>. Det anbefales å gjøre seg kjent med innholdet på forhånd. Ta med egne utskrifter, hvis dere ønsker å ha dokumentene på papir. Sakspapirene eller utdrag av dem vil bli vist på skjerm under møtet.

Vi oppfordrer alle som er stemmeberettiget til å delta på årsmøtet. Hvis du ikke kan komme, er det fint om du kan sende inn forhåndsstemme til valg av styre.

Hvis du skal forhåndsstemme, må medlemskontingenten for 2024 være betalt før årsmøtet, og du må være innmeldt i Buddhistforbundet med tilhørighet KTLBS. Slik går du fram:

* + Skriv ut stemmeseddelen som du finner på KTLBS’ webside (se ovenfor). I tillegg til hovedlama Lama Changchub, som er fast medlem av styret, består styret av 7 styremedlemmer og 2 varamedlemmer. Styremedlemmene velges for to år av gangen. I år skal det velges 6 styremedlemmer og 2 vara, dvs. i alt 8 nye medlemmer.
  + Kryss av for de 6 personene - og kun 6 - som du ønsker skal sitte i styret (OBS! Ved feil avkryssing, forkastes stemmen). De 6 personene som får flest stemmer, velges inn som styremedlemmer. De 2 neste velges som varamedlemmer.
  + Putt stemmeseddelen i en konvolutt uten noen påskrift av noe slag og lim den igjen. Legg denne konvolutten i en ny konvolutt. Bak på den ytre konvolutten skriver du tydelig navn og adresse slik at det kan sjekkes at du er stemmeberettiget. Du kan sende konvolutten til KTL, levere den personlig eller la en annen person ta med til årsmøtet. Hvis en annen tar den med, må konvolutten avleveres ved registrering til årsmøtet. Den indre, blanke konvolutten blir lagt sammen med de andre stemmesedlene og åpnes først under opptellingen. **Konvolutten må være avlevert på KTL senest 10. mars kl. 1400.**

OBS! De som vil stemme på selve årsmøtet **får** **utdelt** **stemmeseddel** **på** **årsmøtet.** **Bare** **denne** **kan** **brukes** **av** **dem** **som** **møter** **opp. Vær** **vennlig** **og** **møt** **presis!**

**Dagsorden** **for** **årsmøte i KTLBS 10. mars 2024 kl. 14-18**

1. Registrering
2. Meditasjon
3. Åpning av årsmøtet
4. Valg av ordstyrer, to referenter og to representanter til å signere årsmøtereferatet
5. Årsmelding og regnskap for 2023
   * Presentasjon v/avtroppende styre
6. Valg av nytt styre og valgkomité for 2024
7. Pause med opptelling av stemmesedler
8. Forslag til vedtektsendringer
9. Presentasjon av utkast til treårsplan for KTLBS i 2024-2026
   * Presentasjon ved arbeidsgruppene og teamene
   * Diskusjon og innspill fra årsmøtet
10. Budsjett for 2024.
11. Eventuelt

Matservering og sosialt samvær!